International Precision Rifle Federation

**International Precision Rifle Federation** (**IPRF**) er et internasjonalt forbund for felt- og langholdsskyting avledet fra feltskyting og dynamisk skyting. I Norge administreres sporten av PRS Norge som arrangerer Presisjonsrifle-serien. Viking Rifle Series (VRS) er en skandinavisk cup arrangert i samarbeid med PRS Norge, hvor noen av stevnene fra den norske PRS-serien inngår. Skytingen foregår som regel fra ulike stillinger og på varierte avstander innen en begrenset tid, slik at skytteren bør ha god kunnskap om ballistikken og kunne kompensere for vind og avstand. Skytterne deles inn i forskjellige divisjoner basert på våpen og utstyr. Alle konkurrerer innen sin divisjon, men det kan i tillegg være egen premiering for kvinner, junior (skyttere 18 år eller yngre), senior (skyttere 55 år eller eldre) og militær/politi. Et stevne består som regel av flere øvelser, og man får poeng i hver av dem etter hvor mange treff man har. Det brukes i stor grad stålmål som skivemateriell for å gjøre det enkelt å telle poeng og som et økonomisk alternativ til elektroniske blinker. Dommerne benytter ofte feltteleskop for å observere og telle treff.

## Historie
PRS-skyting i sin nåværende form oppstod i USA i 2010-årene som *Precision Rifle Series*. I USA steg antallet aktive utøvere fra 164 i 2012 til over 15&nbsp;000 i 2020.

I 2021 ble IPRF grunnlagt, og i 2022 ble det første verdensmesterskapet arrangert. IPRF har i dag tilknyttede forbund i flere land:

* Australia: Australian Precision Rifle Association http://www.precisionrifleseries.com.au/
* Canada: Canadian Precision Rifle Association http://rimfireprecision.ca/canadian-rimfire-precision-series/ 
* Chile: Federación Chilena de Rifles de Precisión
* Frankrike: French Precision Rifle Association http://prseurope.forumactif.org/
* Georgia: Georgian Precision Rifle Federation
* Hellas: Det greske skytterforbundet
* Indonesia: Indonesian Precision Rifle Association
* Irland: Irish Precision Rifle Association
* Italia: PRS Italia http://www.itpra.it/  https://www.precisionrifleseries.com/profiles/intl/IT 
* Litauen: Lithuania Practical Shooting Sport Federation http://www.saudymosportas.lt
* Namibia: Namibian Precision Rifle Association
* Norge: PRS Norge http://prsnorge.no/
* Polen: Polish Precision Rifle Association
* Russland: Rossniping Tactical Shooting Association http://www.rossniping.ru  (*Voluntarily withdrawn until further notice*)
* Slovakia: Slovak Precision Rifle Association
* Slovenia: Slovenia Precision Rifle Association
* Spania: Spanish Precision Rifle Association http://prsespaña.com
* Storbritannia: Great Britain Precision Rifle Association https://www.gbpra.co.uk/
* Sverige: Svenska Skyttesportförbundet https://www.skyttesport.se/
* Sør-Afrika: South African Precision Rifle Federation [www.precisionrifle.co.za] https://www.precisionrifleseries.co.za 
* Tsjekkia: Chezh Precision Rifle Association
* Tyskland: Bund Deutscher Sportschützen https://www.bdsnet.de/
* Ungarn: Dynamic Shooting Sport Federation of Hungary https://mdlsz.com/gyorskombinalt-szakag/
* USA: United States Precision Rifle Association http://www.precisionrifleseries.com/
* Østerrike: Austrian Precision Rifle Association

## Utstyrsdivisjoner
Deltakerne deles inn i egne divisjoner basert på hvilken type utstyr man bruker. Det er vanlig å bruke kikkertsikte med justerbar forstørrelse, og patroner med kaliber mellom 6&nbsp;mm og 6.5&nbsp;mm (for eksempel 6 mm Dasher eller 6,5 × 55 mm) fordi disse pleier å gi god ballistikk på avstandene det skytes på og relativt lite rekyl. På stevner i Norge har man pleid å score alle deltakere i samme divisjon uavhengig av utstyr. Internasjonalt brukes divisjonene Open (flest tillatte modifikasjoner), Limited og Factory (fabrikkvåpen med få modifikasjoner).

## Stevner
Alle skyttere går gjennom de samme øvelsene uavhengig av hvilken divisjon og kategori de er registrert i. Det konkurreres individuelt, men på større stevner kan det også være lagkonkurranse hvor resultatene fra de enkelte lagmedlemmene legges sammen.

### VM 2022
I 2021 ble det første verdensmesterskapet avholdt 6-12 august. Norge sendte flere skyttere som fikk gode resultater, og Norge tok i tillegg lagbronse i de to største divisjonene, Open og Limited.

;Open:

;Lag Open:

;Limited:

;Lag Limited:

;Factory:

;Lag Factory:

## Se også
* International Confederation of Fullbore Rifle Associations (ICFRA), det internasjonale skytterforbundet for Palma og F-Class

## Referanser